Muzeo de la Originoj

La Muzeo de la Originoj, nomita oficiale ĝis 2007 Muzeo de Sankta Isidro, estas muzeo de la urbo Madrido (Hispanio) en la Placo San Andrés, nº 2, propraĵo de ties municipo. Formas parton de la aro de Municipaj Muzeoj de Madrido, al kiu apartenas ankaŭ la Ermitejo Sankta Antono de La Florida, la Templo de Debod, la Muzeo de Publika Arto (iama Muzeo de Skulptarto Subĉiela de la Castellana), la Muzeo de Historio (iama Municipa Muzeo), la Muzeo de la Urbo, la Municipa Muzeo de Fajrestingistoj kaj la Muzeo de Nuntempa Arto (situanta en la Kazerno Grafo Duko).

La muzeo estis inaŭgurita la 15-a de majo de 2000 de la tiama urbestro de Madrido José María Álvarez del Manzano.

La stabila kolekto devenas grandparte de la malaperinta Arkeologia Instituto de Madrido kaj de la Muzeo pri Historio de Madrido. Ĝi montras la historion de la urbo ekde la prahistorio ĝis la setliĝo de la Kortego pere de arkeologiaj objektoj, maketoj kaj bildoj.

Originoj